सलमान ने दिया था भरोसा; इसी वजह से शुरू हुई जॉन और सलमान में अनबन
Bollywood Actors Salman Khan John Abraham Dispute - Follow Bollywood News, Latest Gossips, Celebrities Interesting Stories On Dainik Bhaskar. एक वक्त पर सलमान खान और जॉन अब्राहम के बीच तल्खी थी। इस तल्खी के पीछे की वजह कटरीना कैफ थीं। एक पुराने इंटरव्यू में सलमान ने कहा था कि जॉन ने 2003 में आई फिल्म साया से कटरीना को निकलवा दिया था।
एक वक्त पर सलमान खान और जॉन अब्राहम के बीच तल्खी थी। इस तल्खी के पीछे की वजह कटरीना कैफ थीं। एक पुराने इंटरव्यू में सलमान ने कहा था कि जॉन ने 2003 में आई फिल्म साया से कटरीना को निकलवा दिया था। उनकी जगह पर एक्ट्रेस तारा शर्मा को कास्ट किया गया था।
सलमान ने कहा कि इस बात को लेकर कटरीना तीन दिनों तक लगातार रोईं थीं। हालांकि इस मामले में जॉन ने भी रिएक्शन दिया था। उन्होंने कहा कि ये सभी बातें सिर्फ एक अफवाह हैं, वो खुद इंडस्ट्री में उस वक्त नए थे।
जॉन के कहने पर कटरीना हुई थीं फिल्म से बाहर?
सलमान खान की फिल्म किसी का भाई किसी का जान इसी ईद पर रिलीज होने वाली है। अपनी अपकमिंग फिल्म को लेकर भाईजान काफी सुर्खियों में हैं। इसी बीच उनका एक पुराना इंटरव्यू वायरल हो रहा है। आप की अदालत में दिए इंटरव्यू में उन्होंने अपनी और जॉन के बिगड़े रिश्तों पर बात की थी।
दरअसल उस वक्त खबरें थीं कि अनुराग बसु की सुपर नेचुरल फिल्म साया में पहले कटरीना कैफ कास्ट होने वाली थीं, लेकिन जॉन अब्राहम के प्रेशर के बाद उन्हें इस फिल्म से रिप्लेस कर दिया गया था। कटरीना इस बात से काफी आहत हुई थीं।
कटरीना ने कहा- मेरा करियर चौपट हो गया
सलमान ने तब कहा था, 'कटरीना मेरे पास आकर तीन दिनों तक लगातार रोई थीं। वो कहती थीं कि उनका करियर खत्म हो गया। उन्हें तीन दिन तक मैंने झेला था। तब मैंने कहा कि एक दिन आप बहुत आगे जाओगी।' जाहिर है कि सलमान की ये बात सच साबित हुई और कटरीना आगे चलकर इंडस्ट्री की लीडिंग एक्ट्रेस बनीं।
कटरीना के पास बदला लेने का मौका था
सलमान ने उस इंटरव्यू में ये भी कहा कि ये कटरीना का बड़प्पन था कि उन्होंने जॉन से कभी इस बात का बदला नहीं लिया। सलमान के मुताबिक, 'कटरीना चाहतीं तो जॉन को कबीर खान की फिल्म न्यूयॉर्क से हटवा सकती थीं लेकिन उन्होंने ऐसा नहीं किया। वो फिल्म आगे चलकर जॉन के करियर की सबसे बड़ी हिट बनी।'
हालांकि जब जॉन से इस विवाद के बारे में पूछा गया था तो उन्होंने यही कहा था कि कटरीना को फिल्म न मिल पाने में उनका कोई रोल नहीं है। जॉन का कहना है कि 2003 में वो खुद इंडस्ट्री में नए थे तो वो क्या किसी एक्टर को फिल्म से बाहर निकालेंगे।
सलमान की गर्लफ्रेंड हुआ करती थीं कटरीना
कहा जाता है कि कटरीना को इंडस्ट्री में लाने का श्रेय सलमान खान को ही जाता है। दोनों ने पहली बार 2005 में आई फिल्म 'मैंने प्यार क्यों किया' में काम किया था। इसके बाद ही दोनों के बीच नजदीकियां बढ़ गई थीं। इसके बाद कटरीना के पास एक से एक फिल्मों के ऑफर आने लगे। वो हर दिन शोहरत की बुलंदियों पर चढ़ती गईं। ऐसा लग रहा था कि सलमान और कटरीना शादी भी कर लेंगे। तभी कटरीना की फिल्म अजब प्रेम की गजब कहानी रिलीज हुई।
इस फिल्म के बाद वो रणबीर कपूर के क्लोज आ गईं। हालांकि कहा जाता है कि कटरीना, सलमान के डोमिनेटिंग नेचर से परेशान हो गई थीं। इसी वजह से उन्होंने सलमान का साथ छोड़ दिया। आगे चलकर दोनों का ब्रेकअप हो गया। हालांकि आज भी सलमान और कटरीना काफी अच्छे दोस्त हैं। दोनों ने ब्रेकअप के बाद भी कई फिल्मों में साथ किया है।
